

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

 На основу чланa 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16, 35/23 и 92/23) и чланa 9. Правилника о подстицајима за подршку унапређењу система креирања и преноса знања кроз подршку за развој техничко-технолошких, примењених, развојних и иновативних пројеката у пољопривреди и руралном развоју („Службени гласник РС”, бр. 55/23 и 75/24), Министарствo пољопривреде, шумарства и водопривреде расписује

# К О Н К У Р С

**ЗА РАСПОДЕЛУ ПОДСТИЦАЈА ЗА ПОДРШКУ УНАПРЕЂЕЊУ СИСТЕМА КРЕИРАЊА И ПРЕНОСА ЗНАЊА КРОЗ ПОДРШКУ ЗА РАЗВОЈ ТЕХНИЧКО-ТЕХНОЛОШКИХ, ПРИМЕЊЕНИХ, РАЗВОЈНИХ И ИНОВАТИВНИХ ПРОЈЕКАТА У ПОЉОПРИВРЕДИ И РУРАЛНОМ РАЗВОЈУ**

**У 2024. ГОДИНИ**

**Члан 1.**

 Министарствo пољопривреде, шумарства и водопривреде (у даљем тексту: Министарство) расписује овај Конкурс за расподелу подстицаја за унапређење система креирања и преноса знања кроз развој техничко-технолошких, примењених, развојних и иновативних пројеката у пољопривреди и руралном развоју у 2024. години (у даљем тексту: Конкурс), за области које су утврђене одредбама члана 3. Правилника о подстицајима за подршку унапређењу система креирања и преноса знања кроз подршку за развој техничко-технолошких, примењених, развојних и иновативних пројеката у пољопривреди и руралном развоју („Службени гласник РС”, бр. 55/23 и 75/24), (у даљем тексту: Правилник), на тему:

1. Испитивање садржаја хумуса у земљишту након коришћења микробиолошких препарата у пољским условима;
2. Туристичко обележавање сигнализација дестилерија и промоција ракијског туризма Војводине;
3. Значај инвестиционог пројектовања у воћарству и његови ефекти на унапређење воћарске производње;
4. Подизање нивоа продуктивности производног окружења регистрованих пољопривредних газдинстава на подручју Mачванског, Колубарског и Златиборског округа израдом програма калцизације земљишта;
5. Трансфер знања кроз обуке представника месних заједница у руралним подручјима у циљу подизања индивидуалних и колективних капацитета и преноса знања за аплицирање за локалне, националне и ИПАРД фондове у области прераде пољопривредних производа, производње хране и пића, туризма и заштите животне средине;
6. Производња здравствено безбедне хране, анализа производње и могућност њиховог решавања у повртарској производњи јабланичког округа као значајном извозном региону;
7. Производња малине – прилагођавање на климатске утицаје (суша, високе температуре, град);
8. Унапређење генетичких ресурса ситних животиња кроз промоцију и афирмацију аутохтоних раса живине и њихових производа у контексту руралног развоја и очувања природних станишта;
9. Одабир приплодних грла у циљу генетског побољшања меснатости свиња на свињогојским фармама;
10. Израда информационог система за диверзитет домаћих животиња аутохтоних раса;
11. Формирање огледне фарме у циљу очувања аутохтоне расе живине, диверзификације, производње у систему производа са додатом вредношћу уз поштовање еколошких принципа и очување биодивирзитета;
12. Унапређење пољопривредне производње на газдинствима увођењем добре пољопривредне праксе;
13. Стерилизација, кастрација, облежавање и вакцинација власничких паса у приградским и сеоским насељима као мера за смањен број одбачених штенаца, а касније и уличних паса, у складу са Законом о добробити животиња;
14. Унапређење приноса и квалитета пшенице употребом декларисаног семена;
15. Смањење интензитета заразе болести јечма употребом декларисаног семена;
16. Унапређење јединствене винске понуде источне Србије кроз формирање и промоцију музеја вина;
17. Мелиорација пашњака;
18. Унапређење конкурентности малих пољопривредних газдинстава;
19. Утицај климе на раст, виталност и распрострањеност шума храста китњака на подручју североисточне Србије;
20. Карактеризација пиротске праменке, најугроженије расе оваца у Србији, у циљу њеног опстанка;
21. Задругарство у Топличком округу;
22. Испитивање енолошког потенцијала белих аутохтоних винских сорти винове лозе за производњу пенушавих вина;
23. Резидентност патогена на фунгициде у усевима пшенице и шећерне репе;
24. Унапређење гајења аутохтоних раса „пашарењем“ и одрживо коришћење пашњака у циљу смањења опасности од појаве пожара;
25. Одржива производња шипурка уз принципе регенеративне пољопривреде.

**Члан 2.**

 Право на подстицаје у складу са одредбама члана 2. тачка 1) Правилника остварује:

 1) правно лице уписано у Регистар научноистраживачких организација, у складу са законом којим се уређује научноистраживачка делатност;

 2) акредитовани факултет из области техничко-технолошких и ветеринарских наука,

 3) предузетник и правно лице који испуњавају услове за обављање саветодавних и стручних послова у пољопривреди, у складу са законом који уређује обављање саветодавних и стручних послова у пољопривреди.

 Лице из става 1. овог члана остварује право на подстицаје ако:

 1) се пројекат реализује на подручју Републике Србије;

 2) се пројекат не финансира из других извора јавног финансирања;

 3) је пројекат усклађен са Стратегијом пољопривреде и руралног развоја Републике Србије за период 2014–2024. године („Службени гласник РСˮ, број 85/14 – у даљем тексту: Стратегија);

 4) у складу са критеријумима за оцењивање пројеката постоје расположива средства за одобравање права на подстицаје у оквиру укупних средстава опредељених овим Конкурсом, у складу са посебним прописом којим се уређује расподела подстицаја у пољопривреди и руралном развоју и Правилником.

 Лице из ст. 1. које испуњава услове из става 2 . овог члана остварује право на подстицаје за спровођење пројеката из члана 1. овог Конкурса и ако је у складу са критеријумима одређеним овим Конкурсом пројекат оцењен са најмање 50 или више бодова.

**Члан 3.**

 Пројекат може реализовати више правних лица из члана 2. овог Конкурса, при чему је једно у улози носиоца пројекта и потписника уговора и уговорних обавеза.

 Лице из члана 2. овог Конкурса на реализацији пројекта може ангажовати и одговарајућа стручна лица (у даљем тексту: експерте), која нису запослена код њега.

 Подносилац пријаве из члана 2. овог Конкурса може укључити и друга правна лица и предузетнике у реализацију пројекта као партнерске организације.

**Члан 4.**

 Лице из члана 2. овог Конкурса покреће поступак за остваривање права на подстицаје избором и попуњавањем одговарајућег електронског обрасца пријаве на Конкурс, у online форми, непосредно у оквиру софтверског решења еАграр, који се потписује регистрованом шемом електронске идентификације високог нивоа поузданости, у складу са законом којим се уређује електронски документ, електронска идентификација и услуге од поверења у електронском пословању.

 Садржина електронског обрасца пријаве на Конкурс прописана је одредбама члана 10. Правилника.

**Члан 5.**

 Уз електронски образац пријаве на Конкурс из члана 4. овог Конкурса, прилаже се у електронској форми, непосредно у оквиру софтверског решења еАграр пројекат, који нарочито садржи:

 1) *сажетак пројекта*, који обухвата: назив теме, опис постојеће ситуације, опис текућих проблема и њихових узрока које пројекат обрађује; анализу потенцијалних ограничења и изазова за решавање наведених проблема, као и усклађеност са општим и специфичним циљевима у Стратегији;

 2) *податке о подносиоцу пријаве* – назив и седиште подносиоца пријаве, податке о одговорном лицу подносиоца пријаве, односно законском заступнику и лицу овлашћеном за подношење пријаве и закључивање уговора о коришћењу подстицаја; податке о лицима за контакт; телефон, факс, електронску адресу, ПИБ, матични број, податке о трезорском рачуну;

 3) *циљ пројекта* који обухвата: процену утицаја на област деловања, опис карактеристика области деловања пројекта и циљева који се желе остварити;

 4) *резултат пројекта* који обухвата очекивани резултат са јасно дефинисаним индикаторима за мерење остварености резултата, као и опис резултата пројекта који могу да се ставе на располагање директним корисницима;

 5) *план активности* који обухвата: опис и план спровођења активности, детаљно представљање појединих активности, њихов обим и динамику имплементације; тачан опис послова лица ангажованих на пројекту, односно партнерских организација; податке о тачном времену и месту одржавања свих предавања, огледа и других активности; податке о средствима комуникације са корисницима пројекта. Подносилац пријаве је дужан да о свим накнадним променама времена или места одржавања активности у односу на План активности, обавести Управу за аграрна плаћања (у даљем тексту: Управа) најкасније три радна дана унапред;

 6) *податке о корисницима пројекта*, који обухватају: број корисника у примарним циљаним групама, објашњење на који начин пројекат утиче на њихове интересе и на који начин су укључени у имплементацију пројекта; као и секундарне циљане групе и начин на који ће бити обухваћене;

 7) *податке о партнерским организацијама*, који обухватају: назив и седиште партнерских организација које учествују у спровођењу активности пројекта, тачан опис послова и динамику спровођења активности од стране партнерских организација;

 8) *финансијски план*, који обухвата: опште ресурсе који ће се користити у пројекту – финансијске природе, људске (лица ангажована на реализацији, партнерске организације) и физичке (технологија, опрема, итд.); означавање ресурса и трошкова који представљају учешће подносиоца пријаве, као и ресурса и трошкова који представљају предмет подстицаја, при чему трошкови морају бити исказани у динарима и у бруто износима, а трошкови набавке роба и услуга посебно исказани са урачунатим ПДВ-ом и без ПДВ-а; као и представљање укупног трошка и дистрибуције коришћења средстава;

 9) *копију извода из Регистра* научноистраживачких организација или извода из Регистра иновационих делатности; односно копију документације којом се доказује испуњеност услова за обављање саветодавних послова у пољопривреди;

 10) *податке о обучености* лица ангажованих на реализацији пројекта, који обухватају радне биографије ових лица, са доказима о обучености за тематску област (дипломе, сертификати, лиценце и/или потврде о похађању обуке); доказе да су ангажована лица уписана у Регистар пољопривредних саветодаваца;

 11) *податке о референцама*, који обухватају број реализованих пројеката подносиоца пријаве у тематској области и број референци експерата односно партнерских организација ангажованих на пројекту са којим се аплицира у тематској области у периоду од претходних шест година пре године у којој је расписан конкурс;

 12) *списак возила* која ће бити коришћена за реализацију пројекта, са копијама саобраћајних дозвола и уговора о закупу или коришћењу, уколико саобраћајна дозвола не гласи на подносиоца пријаве;

 13) *списак опреме* која је неопходна за реализацију пројекта, при чему се посебно наводи опрема у поседу подносиоца пријаве, а посебно опрема коју је потребно додатно набавити;

 14) *план дистрибуције материјала* насталих реализацијом пројекта (лифлети, брошуре, упутства и CD-ови);

 15) *копија уговора о пословно-техничкој сарадњи* закљученог са партнерским организацијама, ако ове организације учествују у спровођењу активности пројекта.

 Одговорно лице подносиоца пријаве пројекат из става 1. овог члана потписује регистрованом шемом електронске идентификације високог нивоа поузданости, у складу са законом којим се уређује електронски документ, електронска идентификација и услуге од поверења у електронском пословању.

 Комисија за утврђивање испуњености услова за остваривање права на подстицаје и оцену пријављених пројеката задржава право да тражи додатне податке и документацију ради провере испуњености прописаних услова из Правилника и Конкурса.

**Члан 6.**

Очекивани резултати и начин њихове дисеминације за подстицаје на тему из члана 1. тачка 1) овог Конкурса обухватају: Израђену методологију за прикупљање података о стању плодности земљишта; Извршену анализу добијених резултата садржаја хумуса на огледним парцелама; Израђену студију са мапама-картама расположивог стања хумуса и других података на одређеној територији; Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Одржане најмање 2 радионице (практичне обуке) организоване за најмање 15 учесника на једној радионици; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 2) овог Конкурса обухватају: Обележене најбоље туристичке дестилерије и дегустациони центри Војводине; Постављена туристичка сигнализација тј. туристички путокази који усмеравају на најбоље туристичке дестилерије и дегустационе центре ракијског туризма Војводине. Постављени путокази који ће усмеравати саобраћај тј. туристе од главних путева до дестилерија и на тај начин повећати број и транзитних туриста; Израђен лого и визуелни идентитет Путева ракије Војводине; Израђена визија, лого, слоган и маркетиншки план за путеве ракије Војводине; Израђен сајт Путеви ракије Војводине и профили на друштвеним мрежама; Израђен сајт Путеви ракије Војводине, са уцртаним мапама дестилерија, ажурним фотографијама и видео снимцима дестилерија; Повезане туристичке агенције и медији са дестилеријама Војводине; Организовано студијско путовање за представнике националних, регионалних и локалних медија које ће обићи дестилерије и које ће пренети информацију о дестилеријама; Израђен један туристички аранжман са понудом, ценом и организатором путовања; Промовисан ракијски туризам, дегустациони центри дестилерија, презентовани резултати пројекта; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 3) овог Конкурса обухватају: Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Одржане најмање 2 радионице (практичне обуке) организоване за најмање 15 учесника на једној радионици; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 4) овог Конкурса обухватају Израђене програме калцизације земљишта за 2000 регистрованих пољопривредних газдинстава; Могућност коришћења резултата пројекта за подстицајне мере од стране МПШВ, ЈЛС и других организација у циљу јачања производних капацитета; Одржане најмање 2 радионице (практичне обуке) о значају калцизације земљишта организоване за најмање 15 учесника на једној радионици; Побољшани услови за стварање позитивног и профитабилног производног окружења на РПГ; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 5) овог Конкурса обухватају: Одржане најмање 2 радионице (практичне обуке) представницима месних заједница за аплицирање за локалне, националне и ИПАРД фондове у области прераде пољопривредних производа, производње хране и пића, туризма и заштите животне средине; Преношење стечених знања и вештина од стране представника месних заједница на пољопривредне произвођаче који се баве пољопривредном производњом на подручју деловања њихових месних заједница; Урађен мониторинг коришћења подстицајних средстава из локалних и иностраних фондова; Унапређење руралне инфраструктуре коришћењем подстицајних средстава из локалних и иностраних фондова; Подизање општих знања и капацитета и стицање искуства пољопривредних произвођача за аплицирање и припрему пројектне документације кроз најмање 2 радионице (практичне обуке) са најмање 15 учесника. Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 6) овог Конкурса обухватају: Едукација произвођача ка циљаној примени пестицида, интензивнијој примени биолошких препарата и непестицидних мера заштите уз обавезно вођење Књиге поља и Књиге евиденције третирања биљака; Одржавање најмање 10 предавања, са најмање 10 учесника по једном скупу, у главним регионима гајења поврћа на подручју Јабланичког округа, где ће произвођачи бити обучени како да на правилан и безбедан начин спроводе хемијске мере заштите; Анкетирање присутних пољопривредних произвођача пре едукације (минимум 100 произвођача - најмање 10 предавања, са најмање 10 учесника по једном скупу) о познавању проблематике везано за правилну употребу пестицида, дозвољених хемијских средстава у Републици Србији, присуства карантинских и економски значајних штетних организама који представљају лимитирајући фактор у извозу повртарских култура; Анкетирање присутних пољопривредних произвођача након завршене едукације (минимум 100 произвођача - најмање 10 предавања, са најмање 10 учесника по једном скупу) са циљем утврђивања стеченог знања везано за правилну употребу пестицида, дозвољених хемијских средстава у Републици Србији, присуства карантинских и економски значајних штетних организама који представљају лимитирајући фактор у извозу повртарских култура; Израда брошуре у 500 примерака; Израда „Књига евиденције третирања биљака“ у 500 примерака; Израда плаката у 500 примерака; Израда једног кратког промотивног филма са садржајем активности спроведеним по пројекту, као и промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Одржавање једног завршног скупа уз присуство најмање 30 учесника на коме ће бити презентоване активности и резултати пројекта; Урађен извештај о реализацији Пројекта.

Очекивани резултати и начин њихове дисеминације за подстицаје на тему из члана 1. тачка 7) овог Конкурса обухватају: Постављен један (1) оглед са производним засадом малине уз примену нових, савремених технологија у производњи при подизању, гајењу и заштити малињака. Мере прилагођавања на климатске промене које ће бити примењене при подизању и у периоду експлоатације засада малине: постављање противградне мреже, наводњавање засада - систем за наводњавање „кап по кап“; повећан унос органских ђубрива у земљиште због плодности и бољег задржавања воде; појачан мониторинг на појаву биљних штеточина и болести; Демонстрациони оглед са производним засадом малине представљаће едукативни центар за пољопривредне произвођаче; Анализа тренутног стања у производњи малине на посматраној територији обухваћеној пројектом и проблема који се јављају у производњи; Припрема и штампање водича у форми брошуре за подизање нових интензивних засада малине уз примену мера прилагођавања на климатске утицаје (суша, високе температуре, град) на минимум 4 стране у најмање 150 примерака; Дистрибуција брошуре свим Пољопривредним саветодавним и стручним службама у Републици Србији, Министарству пољопривреде, шумарства и водопривреде Републике Србије, као и заинтересованим корисницима пројекта; Организација и извођење 2 радионице за садашње и потенцијалне произвођаче малине на којима ће бити презентована тема Пројекта; Организација и извођење 5 трибина за садашње и потенцијалне произвођаче малине на којима ће бити презентована тема Пројекта; Организација завршног скупа пројекта на изабраном пољопривредном газдинству укљученом у реализацију пројекта (промоција финалних резултата пројекта) уз присуство најмање 30 учесника; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 8) овог Конкурса обухватају: Набављена постоља за кавезе, металних ограда (волијера), алкица за обележавање, штампање родовника за учеснике изложби малих ситних животиња на територији РС; набавка пехара, диплома, захвалница, застава са логом удружења, листова за оцењивање учесника удружења малих ситних животиња за потребе учествовања на изложбама; Одржане најмање 2 радионице (практичне обуке) како постојећим тако и потенцијалним одгајивачима и власницима аутохтоних раса живине, тако и широј јавности о неопходности и значају очувања генетичких ресурса живине у сточарству, руралном развоју и њиховог природног станишта; Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 9) овог Конкурса обухватају: Анализу тренутног стања у сектору сточарства са освртом на квалитетна приплодна грла на фармама код пољопривредних произвођача у региону Срема која обухвата структуру, производне капацитете, обим производње, ризике у производњи, расни састав, а све то као предуслов за добијање квалитетног производа и дефинисања бренда регије; Урађен предлог плана за побољшање квалитета меснатости свиња на фармама код пољопривредних произвођача, као и предлог плана унапређења капацитета производа од меса у циљу јачања бренда сремске регије; Израђену брошуру из области одабира приплодних грла у циљу побољшања меснатости свиња која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Најмање 2 радионице (практичне обуке) организоване за најмање 15 учесника на једној радионици; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 10) овог Конкурса обухватају: Израђен информациони систем за диверзитет домаћих животиња; Раст производње и стабилност дохотка одгајивача стоке; Раст конкурентности уз перманентно прилагођавање захтевима домаћег и иностраног тржишта; Техничко-технолошко унапређење сектора сточарске производње; Унапређење система производње; Најмање 2 радионице (практичне обуке) oрганизоване за најмање 15 учесника на једној радионици; Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 11) овог Конкурса обухватају: Постављена огледна фарма са аутохтоном расом гусака ради очувања биодивирзитета; Набавка матичног јата гусака; Обезбеђење природних амбијенталних услова за узгој аутохтоне расе гусака кроз поштовање еколошких принципа; Набавка и уградња опреме за обновљиве изворе енергије – соларни панел; Набавка и уградња опреме за узгој и експлоатацију аутохтоне расе гусака; Набавка и уградња опреме за репродукцију живине – инкубатор; Евентуална набавка и уградња дела опреме за прераду и паковање производа; Најмање 2 обуке организоване за чланове удружења; Најмање 2 радионице (практичне обуке) организоване за најмање 15 учесника на једној радионици; Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 12) овог Конкурса обухватају: Урађено истраживање о примени добре пољопривредне праксе на подручју једне ПССС на територији Републике Србије; Израђену брошуру која је штампана на најмање четири стране у тиражу од 500 примерака, а која је дистрибуирана свим ПССС, Министарству пољопривреде, шумарства и водопривреде као и пољопривредним газдинствима; Најмање 6 радионица (у циљу подизања свести пољопривредних произвођача о значају увођења добре пољопривредне праксе) организованих за најмање 15 учесника на једној радионици; Одржан 1 скуп са најмање 30 учесника на којем ће се представити резултати пројекта; Промоцију резултата пројекта путем мас медија кроз објављивање најмање 5 прилога на сајтовима институција укљученим у реализацију пројекта или другим релевантним институцијама (од чега један на www.psss.rs), један прилог на телевизији и два текста у штампаним медијима; Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 13) овог Конкурса обухватају: Стерилизацију, кастрацију, обележавање и вакцинацију пријављених паса од стране власника из приградских и сеоских насеља са циљем смањења броја одбачених штенаца и уличних паса, након чега би се спровела сва истраживања о ефектима предузетих мера; Анализа тренутног стања напуштених паса на посматраној територији обухваћеној пројектом и проблема који се јављају као последица таквог стања; Извршена компаративна анализа процене броја напуштених паса и паса луталица пре и након спроведених мера; Израђена брошура у виду обавештења власника паса о предвиђеним мерама и активностима по Пројекту и начину пријаве паса; Израђена брошура са приказаним свим активностима и процењеним резултатима Пројекта у штампаном облику у најмање 50 примерака која је дистрибуирана Пољопривредним саветодавним и стручним службама, МПШВ и општинама; Одржавање најмање 10 трибина у приградским и сеоским насељима где ће се презентовати тема Пројекта и дефинисати одабир и пријава паса за спровођење мера са најмање 10 учесника на једном скупу; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 3 прилога (од чега један на www.psss.rs); Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 14) овог Конкурса обухватају: Анализу тренутног стања, утврђивање начина за избор сорти у огледу (најчешће коришћене недекларисане сорте пшенице), економски значај употребе декларисаног семена пшенице, извршено мерење квалитета усева по протоколу током огледа и на крају огледа са урађеним анализама на квалитет зрна сорти пшенице које су у огледу. Израђену брошуру „Унапређење приноса и квалитета пшенице употребом декларисаног семена“ која је штампана на најмање четири стране у тиражу од 500 примерака, а која се дистрибуира свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), заинтересованим корисницима пројекта као и свим учесницима пројекта. Израђену студију „Унапређење приноса и квалитета пшенице употребом декларисаног семена“ која је штампана на најмање двадесет страна у тиражу од 60 примерака, а која се дистрибуира свим ПССС, Министарству пољопривреде, шумарства и водопривреде (најмање 10 примерака), Одржано најмање три радионице у току огледа који се спроводи по пројекту са најмање 15 учесника на једној радионици и Дан поља са најмање 30 учесника. Дисеминација резултата на завршној презентацији са најмање 30 учесника. Промоција резултата пројекта путем мас медија кроз објављивање најмање 5 прилога на друштвеним мрежама институција укључених у реализацију пројекта и другим релевантним институцијама, једног прилога на телевизији и једног текста у штампаним медијима. Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 15) овог Конкурса обухватају: Одржати укупно 4 обукe за пољопривредне произвођаче, кроз трибине, предавања, радионице, на тему „Смањење интензитета заразе болести јечма употребом декларисаног семена“ са присуством 15 пољопривредних произвођача по обуци; Урадити брошура из области смањења интензитета заразе болести јечма употребом декларисаног семена; Урадити студију из области смањења интензитета заразе болести јечма употребом декларисаног семена; Израђену анализу утицаја стечених знања пољопривредних произвођача укључених у пројекат на унапређење пољопривредне производње на пољопривредним газдинствима у смислу повећања продуктивности као и унапређења стандарда пољопривредне производње; Дистрибуцију брошуре, израђену у 500 примерака, Пољопривредним саветодавним и стручним службама, Министарству пољопривреде, шумарства и водопривреде, као и учесницима пројекта; Дистрибуцију студије, израђену у 60 примерака, формат А4, на 15 страна, Пољопривредним саветодавним и стручним службама, Министарству пољопривреде, шумарства и водопривреде, као и учесницима пројекта; Промоцију резултата пројекта путем мас медија; Дисеминација резултата на завршној презентација са најмање 40 учесника; Створити основ за даљу имплементацију резултата пројекта на већи број корисника; Промоцију резултата пројекта путем мас медија кроз објављивање најмање 3 прилога (од чега један на www.psss.rs); Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 16) овог Конкурса обухватају: Анализу тренутног стања у сектору вина Источне Србије; Израђену брошуру из винске понуде Источне Србије која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Најмање 2 радионице (практичне обуке) са професионалном дегустацијом организоване за најмање 15 учесника на једној радионици; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 17) овог Конкурса обухватају: Урађена анализа сваке пашњачке целине - најмање 56 узорака; Урађено 224 извештаја за анализу земљишта са датим препорукама са детерминација травнатих биљака; Израђена брошура која је штампана на најмање четири стране у тиражу од 500 примерака, а која ће бити дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Одржано најмање 4 скупа на којима ће бити презентовани резултати пројекта са најмање 15 учесника на једном скупу; Урађена промоција резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs); Урађен најмање један прилог на телевизији; Урађена најмање два текста у штампаним медијима; Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 18) овог Конкурса обухватају: Успостављена сарадња са 15 месних заједница; Урађена анализа потреба и проблема 5 села; Испуњени услови за формирање локалних акционих група у 5 села; Формирање 3 едукативне фарме; Одржано 15 радионица; Одржано 5 семинара; Обучено 20 произвођача за савремене промотехничке мере; Обучено 335 учесника из различитих области (Мултифунционална пољопривреда – 10, Диверзификација активности на газдинству – 20, Примена савремених комуникационих вештина – 75, Интегрална производња – 20, Огранска производња – 20, Веза аграра и туризма – 20, Сеоски и агротуризам – 25, Добра произвођачка пракса – 20, Књиговодствена евиденција на газдинству – 75, Подстицање и стварање асоцијација произвођача – 50; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 3 прилога (од чега један на www.psss.rs); Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 19) овог Конкурса обухватају: Прикупљен и дефинисан коначан квалитетан узорак серија прираста са великог броја стабала храста китњака, са довољним заједничким сигналом у расту и са довољном јачином климатског одзива; Анализирана и дефинитивно припремљена и селектована база података о потребним климатским елементима коришћењем различитих резолутивних сетова климатских мрежа за сваку од локација на којима се узимају узорци за анализу утицаја климе; Анализиран утицај климе на раст и виталност шума храста китњака на подручју североисточне Србије, кроз сагледавање утицаја промена падавина, температуре и СПЕИ индекса суше; Анализиран утицај климе на распрострањеност шума храста китњака на подручју североисточне Србије – тренутно и будуће стање; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 3 прилога (од чега један на www.psss.rs); Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 20) овог Конкурса обухватају: Морфолошки профил добијен утврђивањем 14 карактера пиротске праменке; Генетички профили пиротске праменке генерисан применом 12 једарних микросателита ради утврђивања нивоа генетичког диверзитета; Утврђени сви релевантни популационо-генетички параметри путем биоинформатичке обраде молекуларних података, односно, обрадом молекуларних података применом популационо-генетичких програмских пакета попут GenAlEx 6.5 (Peakall and Smouse, 2012), Arlequin (Excoffier et al., 2005), GenePop (Rousset, 2008), STRUCTURE (Pritchard et al., 2000); Процењен генетички статус пиротске праменке као и формулисање смерница за њено гајење и одрживо коришћење, у циљу одржања генетичког интегритета расе/соја, повећања генетичког диверзитета и смањење степена сродства у стадима; Студију са резултатима пројекта (најмање 40 примерака) која ће бити достављена свим директним корисницима и заинтересованим странама, као што је већ наведено; Израда брошуре (до 4 стране, најмање 500 примерака) која ће бити достављена свим директним корисницима и заинтересованим странама; Организовање завршног скупа (најмање 30 учесника) током којег ће сви учесници пројекта презентовати резултате пројекта директним корисницима и зантересованим странама; Показне радионице (4) које ће бити организоване локално, у регионима у којима се гаје аутохтоне популације оваца и коза: Пирот, Ваљево, Крушевац, Књажевац на којима ће резултати пројекта бити представљени пољопривредницима (најмање 15 учесника по једној радионици); Промоцију резултата међу учесницима сектора пољопривреде путем електронских медија, и то најмање 5 прилога на сајтовима институција укључених у реализацију пројекта, од чега: један на www.psss.rs, 1 прилог на телевизији, 2 прилога у штампаним медијима; По окончању пројекта, сви учесници пројекта ће учествовати у писању и публиковању научног рада, који ће бити публикован у реномираном научном часопису за дату област; Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 21) овог Конкурса обухватају: Ревитализација, развој и унапређење задружних капацитета; Јачање пословања задруга набавком опреме и механизације у циљу пружања бољег, ширег спектра услуга, пратећи нове технологије уз очување биодиверзитета и животне средине, а све у циљу привлачења све већег броја коопераната који ће такође имати одређене бенефите као кооперанти задруге; Стварање машинског прстена; Оспособљавање неке од задруга да постану лидери у Топличком Округу у пружању помоћи пољопривредним произвођачима – кооперантима Задруге у производњи, преради и пласману својих производа; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 3 прилога (од чега један на www.psss.rs); Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 22) овог Конкурса обухватају: Производња (микровинификација) пенушавих вина од белих аутохтоних винских сорти грожђа (традиционалном Champenoise методом и Charmat методом) и дефинисање стандардних параметра квалитета шире и пенушавих вина добијених од сорти тамјаника и смедеревка, ароматског профила и карактеристичних сензорних особина пенушавих вина сорте тамјаника и смедеревка; Израђену студију у електронском облику и у штампаном облику у најмање 40 примерака са најмање 30 страна која је дистрибуирана Пољопривредним саветодавним и стручним службама и Министарству пољопривреде, шумарства и водопривреде (најмање 5 примерака); Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Организован семинар за винаре и виноградаре са најмање 15 учесника у циљу подизања нивоа знања о значају старих локалних сорти, са посебним освртом на могућности сорти винове лозе тамјаника и багрина у производњи пенушавих вина; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), промоција и праћење пројекта и његових резултата преко друштвених мрежа, једног прилога на телевизији и најмање два текста у штампаним медијима; Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 23) овог Конкурса обухватају: Постављање огледних поља; Израду научног рада који ће бити публикован у научном часопису из дате области; Одржане најмање 2 радионице за пољопривредне произвођаче пшенице и шећерне репе у Србији; Одржан завршни скуп са најмање 30 учесника на коме ће бити приказана важност и резултати пројекта; Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), промоција и праћење пројекта и његових резултата преко друштвених мрежа, једног прилога на телевизији и најмање два текста у штампаним медијима; Урађен извештај о реализацији пројекта.

Очекивани резултати и начин њихове дисеминације за подстицаје на тему из члана 1. тачка 24) овог Конкурса обухватају: Набавку ел. пастирица за ограђивање пашњака и омогућавање прегонског напасања , набавка соларних панела за пуњење акумулатора, и др. опрема; Одржавање најмање 2 радионице (практичне обуке) како постојећим тако и потенцијалним одгајивачима и власницима аутохтоних раса о коришћењу ел. пастирица, значају „пашарења“, тако и широј јавности о неопходности и значају очувања аутохтоних раса у сточарству у руралним срединама у циљу смањења могућности појаве пожара; Израду брошуре која је штампана на најмање четири стране у тиражу од 500 примерака, која ће бити дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Одржавање најмање једног скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

Очекивани резултати и начин њихове дисеминације за подстицаје на тему из члана 1. тачка 25) овог Конкурса обухватају: Анализа стања у Србији везано за примену пракси регенеративне пољопривреде бројем спроведених анкета и обрађеним резултатима анкете; Израђен приручник за производњу шипурка по принципима регенеративне пољопривреде; Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Урађен извештај о реализацији пројекта;

**Члан 7.**

 Трошкови исказани у пројекту, у делу Финансијски план, су прихватљиви ако се односе на:

 1) трошкове за накнаде лица ангажованих на реализацији, у висини до 40% од вредности пројекта;

 2) трошкове за реализацију активности у висини до 60% од процењене вредности пројекта:

 (1) набавка опреме неопходне за реализацију пројекта,

 (2) путни трошкови,

 (3) трошкови примењеног истраживања (трошкови постављања, одржавања и праћења огледа) односно трошкови других врста истраживања,

 (4) трошкови одржавања обука и предавања, кроз закуп сале, организовани превоз учесника обуке и трошкови кетеринга;

 3) трошковe дисеминације добијених резултата у висини до 25% од вредности пројекта:

 (1) трошкове штампања материјала (нпр. брошуре, упутства, лифлети и слично),

 (2) трошкове информисања јавности, трошкови медија.

 4) режијскe трошковe који се не могу одвојено приказати (трошкови струје, воде, комуникација, коришћења просторија и сл.) и који могу бити трансферисани у корист научно-истраживачке институције, акредитованих факултета и Пољопривредних саветодавних и стручних служби Републике Србије, а који не могу прећи износ већи од 20% вредности пројекта.

**Члан 8.**

Критеријуми за оцену пројеката дати су у табеларном приказу (Табела1.)

Табела 1. Критеријуми за оцену пројеката

|  |  |  |
| --- | --- | --- |
| Ред.бр. | Критеријуми за оцену | Број бодова  |
| 1. | Број стручних лица- извршилаца који ће бити ангажовани у току целог времена трајања пројекта. За свако ангажовано стручно лице, експерта по два бода. | 2-20 |
| 2. | Оцена искуства и релевантности подносиоца пријаве у периоду од 2018-2023. године у области у којој је дефинисана пројектна тема: | до 55 |
| 2.1. | - Број реализованих пројеката из области пројектне теме. Сваки реализовани пројекат из области пројектне теме подносиоца пријаве се бодује са два бода | 1-20 |
| 2.2. | - Укупан број референци лица ангажованих на пројекту односно партнерских организација ангажованих на пројекту са којим се аплицира у тематској области. Сваких 5 референци бодују се са једним бодом | 1-20 |
| 2.3. | - Искуство подносиоца пријаве у обављању саветодавних послова у области пољопривреде.Свака година искуства бодује се са једним бодом а максимално са петнаест бодова. | 1-15 |
| 3. | Вредност пројекта предвиђена финансијским планом | до 15 |
| 3.1. | - Вредност пројекта до 10 милиона динара | 15 |
| 3.2. | - Вредност пројекта од 10 до 15 милиона динара | 8 |
| 3.3. | - Вредност пројекта преко 15 милиона динара | 5 |
| 4. | Учешће партнерских организација на реализацији пројекта, при чему се учешће сваке ПССС односно друге партнерске организације бодује 2 бода | до 10 |

 Ако су два или више пројекта оцењени истим бројем бодова, предност има пројекат који има више партнерских организација.

**Члан 9.**

 Укупна расположива средства за реализацију овог Конкурса, опредељују су у износу од 170.000.000,00 динара, у складу са посебним прописом којим се уређује расподела подстицаја у пољопривреди и руралном развоју.

.

 Максимални износ подстицаја који може да оствари подносилац пријаве на овај Конкурс износи 20.000.000 динара по кориснику подстицаја, у складу са Правилником.

**Члан 10.**

 Испуњеност услова за остваривање права на подстицаје утврђује комисија коју образује министар надлежан за послове пољопривреде, чији је члан представник министарства надлежног за послове научноистраживачке и иновационе делатности.

 Комисија из става 1. овог члана разматра пријаве на конкурс, оцењује пројекте по утврђеним критеријумима у складу са овим Конкурсом, формира јединствену ранг листу подносилаца пријава, и директору Управе доставља предлог одлуке о додели подстицаја, на основу којег директор доноси одлуку.

 Подстицаји се додељују према редоследу на ранг листи а до расположивости средстава опредељених овим Конкурсом.

**Члан 11.**

 Рок за подношење пријава на Конкурс је 8 (осам) дана од дана објављивања Конкурса на званичној интернет страници Управе [www.uap.gov.rs](http://www.uap.gov.rs) и Министарства пољопривреде, шумарства и водопривреде <http://www.minpolj.gov.rs/>.

Пријаве које нису поднете у року из става 1. овог члана, , које су поднете од стране неовлашћеног лица, непотпуне пријаве биће одбачене без разматрања.

**Члан 12.**

 Коначни резултати Конкурса објављују се на званичној интернет страници Управе.

 Управа са лицем коме је решењем утврђено право на подстицаје (у даљем тексту: корисник подстицаја) закључује уговор о коришћењу подстицаја којим се ближе уређују међусобна права и обавезе у погледу коришћења подстицаја, у складу са одредбама члана 23. Правилника.

**Члан 13.**

 Овај Конкурс објавити на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе <http://www.uap.gov.rs>.

 Информације у вези расписаног Конкурса доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе 011/30-20-100 или 011/30-20-101, сваког радног дана од 7:30 до 15:30 часова, као и на званичној веб презентацији еАграр, на адреси <https://eagrar.gov.rs>

У Београду, септембар 2024. године,

|  |  |
| --- | --- |
| **Број: 002711414 2024 14840 003 000 000 001****Дана: 20. септембра 2024. године** | **МИНИСТАР****др Александар Мартиновић** |